A touz cels qui cestes lettres verront et orront, je Henriz de Peigné, sires de Seinte Croiz, chevaliers, salut et bonne amour. Cum je tiegne ligemant en fiey de monseignour Ph. de Vienne, seignour de Peigné, les forteresses de Mervans et de Longepierre et les viles et les appartenances, et li diz Ph. totes celes choses tiegne en rerefiez de noble prince Robert, duc de Burgoigne, je par la volunté et par le commandemant dou dit Ph. de Vienne les dites forteresses et les viles et les appartenances hai randues, bailliées et delivrées au dit duc, si cum sum fiey, à faire sa velunté à sum plaisir. En tesmoingn de ce je hai mis mon seiaul en cestes lettres, faittes et données en l’an de grace M.CC. sexante et dix et nuef, le mardi après la mi quaresme. [Illustration]